《游盘谷有感》
明代·岳正

早闻盘谷序昌黎，今日追游信马蹄。河出孟门知地险，山连王屋觉天低。

时当春暮花争发，路入林深鸟乱啼。高处不堪频眺望，边城犹未息征鼙。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。